News Update: การลงทุนที่ดีที่สุดของ ‘วอร์เรน บัฟเฟตต์’ ได้กำไร $1.2 แสนล้าน จากการลงทุน Apple ตั้งแต่ 2018 หลังมูลค่าตลาด Apple แตะ $3 ล้านล้าน - FINNOMENA
การลงทุน Apple ตั้งแต่ปี 2018 อาจเป็นหนึ่งในการลงทุนที่ดีที่สุดของ ‘วอร์เรน บัฟเฟตต์’ ทำกำไรมากกว่า 120,000 ล้านดอลลาร์ หลังมูลค่าตลาดของ Apple แตะ 3 ล้านล้านดอลลาร์ เมื่อวันจันทร์ (3 ม.ค.) ที่ผ่านมา
5 ม.ค. 2565

การลงทุน Apple ตั้งแต่ปี 2018 อาจเป็นหนึ่งในการลงทุนที่ดีที่สุดของ ‘วอร์เรน บัฟเฟตต์’ ทำกำไรมากกว่า 120,000 ล้านดอลลาร์ หลังมูลค่าตลาดของ Apple แตะ 3 ล้านล้านดอลลาร์ เมื่อวันจันทร์ (3 ม.ค.) ที่ผ่านมา
Berkshire Hathaway ของวอร์เรน บัฟเฟตต์ เริ่มซื้อหุ้น Apple ตั้งแต่ปี 2016 และอีกครั้งใหญ่ในช่วงกลางปี 2018 โดยถือครองหุ้นกว่า 5% ของหุ้น Apple ทั้งหมดที่ต้นทุน 36,000 ล้านดอลลาร์ ซึ่งในปี 2022 หุ้นดังกล่าวมีมูลค่าสูงถึง 160,000 ล้านดอลลาร์แล้ว
James Shanahan จาก Edward Jones กล่าวว่า นี่เป็นหนึ่งในการลงทุนที่ดีที่สุดของ Berkshire ในทศวรรษที่ผ่านมาอย่างไม่ต้องสงสัย
นอกจากมูลค่าที่เพิ่มขึ้นมหาศาลจากราคาหุ้นแล้ว Berkshire ยังได้รับผลตอบแทนจากการจ่ายเงินก้อนโตของ Apple ในรูปแบบเงินปันผลโดยเฉลี่ยที่ประมาณ 775 ล้านดอลลาร์ต่อปีอีกด้วย
เป็นที่รู้กันดีว่าวอร์เรน บัฟเฟตต์ต่อต้านหุ้นเทคโนโลยี แต่บริษัทของเขาเริ่มลงทุนในหุ้นเทคโนโลยีมากขึ้นในทศวรรษที่ผ่านมาจากการจัดการของ Todd Combs และ Ted Weschler ที่เข้ามารับช่วงต่อธุรกิจ
ข้อมูลจาก InsiderScore ระบุว่า Berkshire มีสัดส่วนการถือหุ้น Apple มากกว่า 40% ของพอร์ตหุ้นทั้งหมด และนอกจากผู้จัดตั้งกองทุน ETF แล้ว Berkshire เป็นผู้ถือหุ้นรายใหญ่ที่สุดของ Apple
ก่อนหน้านี้ บัฟเฟตต์กล่าวว่า Apple คือเป็นธุรกิจที่ดีที่สุดในโลกที่เขารู้จัก และยกให้เป็นธุรกิจที่ 3 ของ Berkshire ต่อจากธุรกิจประกันและทางรถไฟ โดย iPhone เป็นผลิตภัณฑ์ที่ทำให้ผู้บริโภคเหนียวแน่นในระบบนิเวศของ Apple
ในรายงานประจำปี 2020 บริษัทรายงานว่า แม้จะมีการขายหุ้น Apple ไปในปี 2020 แต่บริษัทถือครองหุ้น เพิ่มขึ้นสู่สัดส่วน 5.4% ของหุ้น Apple ทั้งหมดโดยไม่มีค่าใช้จ่ายเพิ่มเติม เนื่องจาก Apple ได้ซื้อหุ้นคืนอย่างต่อเนื่อง
การลงทุนใน Apple มีบทบาทสำคัญต่อ Berkshire ในการฝ่าฟันวิกฤตโควิด-19 ตั้งแต่ปี 2020 หลังธุรกิจอื่นๆ ที่บริษัทลงทุนซึ่งรวมถึงธุรกิจประกันภัยและพลังงาน ได้รับผลกระทบอย่างหนัก
อ้างอิง: https://www.cnbc.com/2022/01/04/warren-buffett-makes-over-120-billion-on-apples-trot-to-3-trillion-among-his-best-bets-ever.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
Berkshire Hathaway
News Update
Warren Buffett
วอร์เรน บัฟเฟตต์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA